ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης N° 4/2001

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. ΣΥΝΟΛΙΚΗ ΕΞΕΛΙΞΗ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με τον προβλεπόμενο μορφότυπο των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από 16 Οκτωβρίου 2000 έως τις 28 Φεβρουαρίου 2001.

1.1. Η υποκατηγορία 1α «Δαπάνες ΚΓΠ πλην αγροτικής ανάπτυξης»

>ΘΕΣΗ ΠIΝΑΚΑ>

1.2. Η υποκατηγορία 1β «Αγροτική ανάπτυξη και συνοδευτικά μέτρα»

>ΘΕΣΗ ΠIΝΑΚΑ>

2. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους τέσσερις πρώτους μήνες του οικονομικού έτους 2001:

>ΘΕΣΗ ΠIΝΑΚΑ>

3. ΣΧΟΛΙΑ

3.1. Η εκτέλεση πιστώσεων για τον Απρίλιο 2001

Η εκτέλεση πιστώσεων του υποτμήματος 1 του προϋπολογισμού για το Μάρτιο 2001 (δαπάνες των κρατών μελών από 16 Οκτωβρίου 2000 έως 28 Φεβρουαρίου 2001) καθορίζεται σε 27 143,3 εκατ. ευρώ ήτοι 62,7% των πιστώσεων. Οι δαπάνες τοποθετούνται

- για την υποκατηγορία 1α (δαπάνες ΚΓΠ πλην αγροτικής ανάπτυξης) σε 869,5 εκατ. ευρώ κάτω του δείκτη,

- για την υποκατηγορία 1β (αγροτική ανάπτυξη και συνοδευτικά μέτρα) σε 453,9 εκατ. ευρώ κάτω του δείκτη.

3.2. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου, της 26.9.2000), η διορθωτική επιστολή στο γεωργικό προϋπολογισμό 2001 καταρτίστηκε βάσει της μέσης ισοτιμίας του δολαρίου για το διάστημα Ιουλίου - Σεπτεμβρίου 2000, η οποία καθορίστηκε σε 1 ευρώ = 0,91 $.

3.2.2. Η επίπτωση των διπλών τιμών

Το κόστος των διπλών τιμών για το ΕΓΤΠΕ-τμήμα Εγγυήσεων εκτιμήθηκε σε 77 εκατ. ευρώ.

3.3. Παράγοντες της αγοράς

3.3.1. Υποκατηγορία 1a

Για την υποκατηγορία 1α, τα δύο τρίτα της υποεκτέλεσης (- 598,9 εκατ. ευρώ) του προϋπολογισμού σε σχέση με το δείκτη οφείλονται στα ζωικά προϊόντα. Λεπτομερής εξήγηση παρέχεται κατωτέρω ανά κεφάλαιο για τις σημαντικότερες αποκλίσεις :

Κεφάλαιο B1-11: Ζάχαρη // Απόκλιση: - 146 εκατ. ευρώ (- 8,5%)

// (δαπάνες: 623 εκατ. ευρώ)

(δείκτης: 769 εκατ. ευρώ)

Η υποεκτέλεση σε σχέση με το δείκτη οφείλεται στο γεγονός ότι οι ποσότητες ζάχαρης που εξήχθησαν μέχρι το τέλος Φεβρουαρίου 2001 ήσαν ίσες προς το 80% της ποσότητας που έπρεπε να εξαχθεί μέχρι την εν λόγω περίοδο του έτους. Επιπλέον, ο μέσος συντελεστής επιστροφής που δόθηκε από την έναρξη του δημοσιονομικού έτους ήταν ίσος προς το 97% του συντελεστή που εφαρμόζεται στις υποθέσεις οι οποίες υιοθετήθηκαν για την κατάρτιση του προϋπολογισμού του έτους 2001.

Κεφάλαιο B1-12: Ελαιόλαδο // Απόκλιση: - 122 εκατ. ευρώ (- 4,9%)

// (δαπάνες: 1 969 εκατ. ευρώ)

(δείκτης: 2 091 εκατ. ευρώ)

Ο μορφότυπος του τρέχοντος έτους βασίστηκε στο ρυθμό πληρωμών για το έτος 2000. Η υποεκτέλεση οφείλεται στο γεγονός ότι, αν και η Ιταλία είχε προκαταβάλει σχεδόν στο σύνολό τους τις ενισχύσεις στην παραγωγή ελαιολάδου για την περίοδο εμπορίας 1999/2000, παραμένουν καθυστερήσεις όσον αφορά τις προκαταβολές ενίσχυσης στην παραγωγή στις χώρες EL, E και P.

Κεφάλαιο B1-14: Κλωστικά φυτά και μεταξοσκώληκες // Απόκλιση: - 156 εκατ. ευρώ (- 18,3%)

// (δαπάνες: 500 εκατ. ευρώ)

(δείκτης: 656 εκατ. ευρώ)

Οι καθυστερήσεις πληρωμών και, κατά συνέπεια, η υποεκτέλεση σε σχέση με το δείκτη οφείλονται στο γεγονός ότι η ποσότητα μη εκκοκκισμένου βαμβακιού στην Ελλάδα (κύριος παραγωγός βαμβακιού), η οποία δικαιούται ενίσχυση, που τέθηκε υπό έλεγχο μέχρι τον μήνα Φεβρουάριο 2001 υπολειπόταν των ποσοτήτων που προκύπτουν από το δείκτη.

Κεφάλαιο B1-15: Οπωροκηπευτικά // Απόκλιση: + 31 εκατ. ευρώ (+ 1,8%)

// (δαπάνες: 601 εκατ. ευρώ)

(δείκτης: 570 εκατ. ευρώ)

Η υπέρβαση του δείκτη οφείλεται:

- για τα νωπά οπωροκηπευτικά : τα ποσά πληρωμών ενισχύσεων για τις μπανάνες στις χώρες F και E είναι υψηλότερα λόγω της αύξησης του συντελεστή προκαταβολής που πληρώθηκε το 2001,

- για τα μεταποιημένα οπωροκηπευτικά : στην επιτάχυνση πληρωμών ενισχύσεων στην παραγωγή μεταποιημένων προϊόντων με βάση τομάτες στην Ι, και στις καθυστερημένες πληρωμές ενισχύσεων και παρεμβάσεων για τις σταφίδες στην EL.

Κεφάλαιο B1-16: Προϊόντα του αμπελοοινικού τομέα // Απόκλιση: + 63 εκατ. ευρώ (+ 5,4%) (δαπάνες: 273 εκατ. ευρώ) (δείκτης: 210 εκατ. ευρώ)

Η υπέρβαση του δείκτη οφείλεται στην εκκαθάριση φακέλων που αφορούν τις ενισχύσεις στην αποθεματοποίηση οίνων και γλευκών από σταφύλια για την τελευταία περίοδο εμπορίας 1999/2000 στις χώρες I, E και EL καθώς και στις πληρωμές κατεσπευσμένων ενεργειών απόσταξης οίνου για πόσιμη αλκοόλη στις χώρες E, I, EL και D.

Κεφάλαιο B1-21: Βόειο κρέας // Απόκλιση: - 560 εκατ. ευρώ (- 9,3%)

// (δαπάνες: 2 388 εκατ. ευρώ)

(δείκτης: 2 948 εκατ. ευρώ)

Τα γεγονότα στον τομέα αυτό δεν επιτρέπουν στο δείκτη να απεικονίζει ορθά την κατάσταση:

- διότι οι δαπάνες μειώθηκαν όπως στην περίπτωση των επιστροφών στην εξαγωγή λόγω κλεισίματος των αγορών για την εξαγωγή βοείου κρέατος,

- λόγω του ότι ο τρέχων ρυθμός πληρωμών πριμοδοτήσεων για τις θηλάζουσες αγελάδες και για την ειδική πριμοδότηση δεν επιταχύνθηκε, δεδομένου ότι τα περισσότερα κράτη μέλη δεν επωφελήθηκαν της δυνατότητας να καταβάλουν προκαταβολή ύψους 80% για τις εν λόγω πριμοδοτήσεις ή διότι, λόγω των χαμηλών τιμών και της αστάθειας της αγοράς βοοειδών, οι γεωργοί διατήρησαν τα ζώα τους στην εκμετάλλευση επί μακρότερο χρόνο σε σχέση με το παρελθόν, οπότε οι πληρωμές για την πριμοδότηση σφαγής υποεκτελέσθηκαν.

Εξάλλου, η επιρροή ορισμένων μέτρων που έχουν ληφθεί δεν απέδωσε μέχρι τώρα τα αναμενόμενα οικονομικά αποτελέσματα, όπως στην περίπτωση των ποσοτήτων βοείου κρέατος των προοριζόμενων για την κλασική παρέμβαση αποθεματοποίησης που δεν δηλώθηκαν ακόμη στο ΕΓΤΠΕ ή για τα έκτακτα μέτρα της σπογγώδους εγκεφαλοπάθειας των βοοειδών για τα οποία οι πληρωμές έπρεπε να αυξηθούν από τον μήνα Μάρτιο 2001 σύμφωνα με τις προβλέψεις των κρατών μελών.

Πρέπει να σημειωθεί ότι σε συνέχεια του ΔΣΠ της 28ης Φεβρουαρίου 2001 με το οποίο αυξάνονται οι πιστώσεις του τομέα των βοοειδών, το ΕΓΤΠΕ θα προχωρήσει στην προσαρμογή του δείκτη.

Κεφάλαιο B1-30: Προϊόντα εκτός παραρτήματος I // Απόκλιση: + 36 εκατ. ευρώ (+ 8,7%)

// (δαπάνες: 191 εκατ. ευρώ)

(δείκτης: 155 εκατ. ευρώ)

Η υπέρβαση του δείκτη οφείλεται στην εκκαθάριση φακέλων επιστροφών στην εξαγωγή για το αποκορυφωμένο γάλα και τα υπόλοιπα γαλακτοκομικά προϊόντα καθώς και για τη ζάχαρη και την ισογλυκόζη. Πρόκειται για φακέλους της παλαιάς περιόδου εμπορίας με συντελεστές επιστροφής υψηλότερους σε σύγκριση με το σημερινό επίπεδο.

Κεφάλαιο B1-32: Προγράμματα POSEI // Απόκλιση: - 19 εκατ. ευρώ (- 7,7%)

// (δαπάνες: 75 εκατ. ευρώ)

(δείκτης: 94 εκατ. ευρώ)

Η υποεκτέλεση σε σχέση με το δείκτη οφείλεται στη βραδύτητα του ρυθμού πληρωμών για το τμήμα "εφοδιασμός" καθώς και για το τμήμα άμεσες πληρωμές όσον αφορά τα ζωικά προϊόντα των προγραμμάτων POSEIMA και POSEICAN.

Κεφάλαιο B1-39: Άλλα μέτρα // Απόκλιση: + 38 εκατ. ευρώ (+ 9,1%)

// (δαπάνες: 206 εκατ. ευρώ)

(δείκτης: 168 εκατ. ευρώ)

Η υπέρβαση του δείκτη οφείλεται σε πληρωμές για υπόλοιπα γεωργονομισματικών ενισχύσεων από την πρώτη δόση στις χώρες S και UK καθώς και στις πληρωμές για τη δεύτερη δόση στις χώρες DK, F, IRL και UK.

3.3.2. Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: - 454 εκατ. ευρώ (- 10,1%)

// (δαπάνες: 1 005 εκατ. ευρώ)

(δείκτης: 1 459 εκατ. ευρώ)

Το έτος 2001 είναι το πρώτο έτος εφαρμογής νέων προγραμμάτων αγροτικής ανάπτυξης για την περίοδο 2000-2006. Τα περισσότερα από τα προγράμματα αυτά εγκρίθηκαν κατά το δεύτερο εξάμηνο του έτους 2000. Κατά συνέπεια, ο δείκτης καταρτίστηκε σε γραμμική βάση για τα περισσότερα κονδύλια προϋπολογισμού του κεφαλαίου αυτού. Αυτή η έλλειψη εμπειρίας σε σχέση με το ρυθμό πληρωμών των κρατών μελών για τα υπόψη μέτρα πιθανότατα συνετέλεσε ώστε ο δείκτης που καταρτίστηκε να μην αντικατοπτρίζει την πραγματικότητα.

Είναι σκόπιμο να σημειωθεί ότι τα κράτη μέλη μεταξύ των άλλων πληρώνουν τα παλαιότερα συνοδευτικά μέτρα. Ειδικότερα, οι δαπάνες αφορούν κυρίως την πρόωρη συνταξιοδότηση, τα γεωργοπεριβαλλοντικά μέτρα και την αναδάσωση με βάση το κεφάλαιο αυτό.

4. ΣΥΜΠΕΡΑΣΜΑΤΑ

4.1. Η εκτέλεση πιστώσεων στις 30 Απριλίου 2001 για την υποκατηγορία 1α

Η εκτέλεση πιστώσεων στις 30 Απριλίου 2001 (δαπάνες κρατών μελών από 16 Οκτωβρίου 2000 έως 28 Φεβρουαρίου 2001) καθορίζεται σε 26 138,5 εκατ. ευρώ, ήτοι 67% των πιστώσεων.

Οι δαπάνες τοποθετούνται σε 869 εκατ. ευρώ κάτω του δείκτη. Συνεπώς, οι διαπιστωθείσες αποκλίσεις μεταξύ του επιπέδου δαπανών που πραγματοποιήθηκαν και του επιπέδου του δείκτη σημειώνουν αύξηση σε σχέση με τον προηγούμενο μήνα. Οι εν λόγω αποκλίσεις εξηγούνται λόγω ρυθμού πληρωμών εκ μέρους κάποιων κρατών μελών διαφορετικού σε σχέση με τις προβλέψεις του δείκτη (βασικά για τα κεφάλαια B1-12, B1-14, B1-21 και B1-32).

4.2. Η εκτέλεση πιστώσεων στις 30 Απριλίου 2001 για την υποκατηγορία 1β

Η εκτέλεση πιστώσεων στις 30 Απριλίου 2001 (δαπάνες κρατών μελών από 16 Οκτωβρίου 2000 έως 28 Φεβρουαρίου 2001) καθορίζεται σε 1 004,8 εκατ. ευρώ, ήτοι 22% των πιστώσεων.

Οι δαπάνες τοποθετούνται σε 454 εκατ. ευρώ κάτω του δείκτη. συνεπώς, οι διαπιστωθείσες αποκλίσεις μεταξύ του επιπέδου δαπανών που πραγματοποιήθηκαν και του επιπέδου του δείκτη σημειώνουν αύξηση σε σχέση με τον προηγούμενο μήνα. Εντούτοις, στο παρόν στάδιο η Επιτροπή δεν έχει ενδείξεις προκειμένου να συμπεράνει ότι η αρνητική αυτή απόκλιση θα διατηρηθεί μέχρι το τέλος της χρήσης.